కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
Bigg Boss 3 Telugu: వంటలక్క హవా.. నాగ్ చిరు కలిసినా రేటింగ్‌లో తోపు దీపక్క
Bigg Boss 3 Telugu Finale Rating: బుల్లితెరపై వంటలక్క హవాను అడ్డుకోవడం ఎవరితరం కావడం లేదు. మెగాస్టార్ చిరంజీవి, కింగ్ నాగార్జున లాంటి స్టార్లు రంగంలోకి దిగినా వంటలక్క ముందు వీరి ఆటలు సాగడం లేదు.
Samayam Telugu | Updated:
Nov 16, 2019, 11:19PM IST
బిగ్ బాస్ vs కార్తీకదీపం
బుల్లితెరపై ‘కార్తీకదీపం’ వెలుగుల ముందు స్టార్ హీరోలు సైతం కుదేల్ అవుతున్నారు. మహిళాలోకం మద్దతు ఉంటే ఎన్ని హంగులూ ఆర్భాటాలు చేసిన అంతిమ విజేత వనితలదే అని బిగ్ బాస్ సీజన్ 3 ఫైనల్ ఎపిసోడ్‌తో రుజువైంది. భారీ సెట్టింగ్‌తో ఇండియన్ బిగ్గెస్ట్ రియాలిటీ షోగా 106 రోజుల పాటు హంగు ఆర్భాటాలతో నిర్వహించిన ఈ షో ఫినాలేకి మెగాస్టార్ చిరంజీవి ముఖ్య అతిథిగా వచ్చి విజేతను ప్రకటించారు. కింగ్ నాగార్జునతో పాటు 17 మంది బిగ్ బాస్ కంటెస్టెంట్స్‌ను రంగంలోకి దింపారు. మంచి మసాలా దట్టించేందుకు నిధి అగర్వాల్, కేథరన్, అంజలి లాంటి కలర్ ఫుల్ బ్యూటీలతో హాట్ పెర్ఫామెన్స్ ఇప్పించారు. అంతేకాదు.. హీరో శ్రీకాంత్‌ను సైతం స్టేజ్ మీదికి తీసుకొచ్చారు. వీళ్లే కాకుండా బోలెడు మంది సింగర్స్, డాన్సర్స్‌లతో బిగ్ బాస్ స్టేజ్‌పై చిందులేయించారు.
మొత్తంగా బిగ్ బాస్ సీజన్ 3 ఫినాలే ఎపిసోడ్ తిరుగులేని రేటింగ్ సాధించింది. నవంబర్ 3వ తేదీన స్టార్ మాలో ప్రసారమైన బిగ్ బాస్ 3 గ్రాండ్ ఫినాలే ఎపిసోడ్‌ అత్యధిక స్థాయిలో టీఆర్పీని రికార్డు చేసింది. 4.5 గంటల్లో 18.29 టీఆర్పీ రేటింగ్‌తో హిస్టరీ క్రియేట్ చేసి.. దేశ వ్యాప్తంగా ఏ భాషలోని రాని అత్యధిక రేటింగ్‌ని రాబట్టారు.
#BiggBossTelugu3 Grand Finale becomes the BIGGEST finale across any BiggBoss ever ! Thank You @iamnagarjuna ,… https://t.co/xOlSEqZFvi
&mdash; STAR MAA (@StarMaa) 1573834921000
ఇంత వరకూ బాగానే ఉంది కాని.. ఇన్ని ఆర్భాటాలు చేస్తే బిగ్ బాస్‌ షోకు వచ్చిన టీఆర్పీ రేటింగ్ 18.29 (బార్క్ 18.3). అదే సందర్భంలో స్టార్ మా ఛానల్‌లోనే ప్రసారం అవుతున్న ‘కార్తీకదీపం’ సీరియల్‌కి వచ్చిన టీఆర్పీ రేటింగ్ 17.8 (బార్క్ 17.01 సరాసరి). అంటే.. ఇంచుమించుగా బిగ్ బాస్ ఫినాలే కంటే కార్తీకదీపం సీరియల్ ఒక పాయింట్ మాత్రమే తక్కువ రేటింగ్ సాధించింది.
ఎండింగ్‌లోనే కాదు.. స్టార్టింగ్‌లోనూ బిగ్ బాస్‌పై వంటలక్కదే హవా. ఎంతో వ్యవప్రయాసలతో ప్రారంభించిన బిగ్ బాస్ ప్రారంభ ఎపిసోడ్ 17.9 టీవీఆర్ రేటింగ్ రాగా.. కార్తీకదీపం 18.36 సాధించడం విశేషం. వీకెండ్‌లో నాగార్జున ఎంట్రీ ఉండటంతో బిగ్ బాస్ 10-12 టీవీఆర్ రేటింగ్ సాధింస్తుండగా.. వంటలక్క సింగిల్ హ్యాండ్‌లో 15.44 తక్కువ కాకుండా వీవీఆర్ రేటింగ్ సాధిస్తోంది.
45వ వారానికి సంబంధించి బార్క్ రేటింగ్ ప్రకారం.. కార్తీకదీపం సీరియల్ టాప్‌లో కొనసాగుతోంది. 15451 పాయింట్లతో కార్తీకదీపం సీరియల్ మొదటి స్థానంలో ఉండగా.. తరువాతి నాలుగు స్థానాలు సైతం స్టార్ మా ఛానల్‌కి సంబంధించిన సీరియల్ ఉండటం విశేషం. కార్తీకదీపం తరువాత 10611 పాయింట్లతో వదినమ్మ రెండో స్థానంలో ఉండగా.. 9633 పాయింట్లతో గోరింటాకు మూడోస్థానం, 8495 పాయింట్లతో మౌనరాగం నాలుగోస్థానం, 6516 పాయింట్లతో అగ్నిసాక్షి ఐదో స్థానంలో ఉంది.
ఇక ఛానల్స్ పరంగా చూసుకుంటే.. 749700 పాయింట్లతో స్టార్ మా తొలిస్థానంలో కొనసాగుతుంది. 430281 పాయింట్లతో ఈవీటీ, 386503 పాయిట్లతో జీ తెలుగు, 332371 పాయింట్లతో జెమిని, 182969 పాయింట్లతో స్టార్ మా మూవీస్ తరువాతి స్థానాల్లో ఉన్నాయి.
సీరియల్ రేటింగ్
కార్తీకదీపం సీరియల్ రేటింగ్
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.